Wahbah al-Zuhaili

**Wahbah al-Zuhaili** ialah seorang profesor Islam di Syria dan merupakan seorang cendekiawan Islam khusus dalam bidang perundangan Islam (Syariah). Beliau ialah seorang pendakwah di Masjid Badar di Dir Atiah. Beliau ialah penulis sejumlah buku mengenai undang-undang Islam dan sekular, yang kebanyakannya telah diterjemahkan ke dalam bahasa Inggeris. Beliau merupakan pengerusi Islam di Fakulti Syariah, Universiti Damsyik.

## Asuhan dan pendidikan
Wahbah dilahirkan di bandar Dir Atiah, utara Damsyik, Syria pada 6 Mac 1932. Beliau ialah anak kepada seorang petani yang juga seorang hafiz al-Quran, Syeikh Mustafa al-Zuhaili. Ibunya bernama Fatimah binti Mustafa Saadah merupakan seorang yang kuat berpegang teguh kepada ajaran Islam.

Di bawah asuhan ibu bapanya, beliau menerima pendidikan asas dalam agama Islam dan ilmu lain. Ibu bapanya menghantarnya ke sekolah rendah di kampungnya. Pada usia 14 tahun, beliau mula belajar di Damsyik bagi peringkat menengah di Kolej Syariah, Universiti Damsyik selama enam tahun. Pada 1952, beliau menamatkannya dengan cemerlang. Pada tahun yang sama juga, beliau memperoleh sijil menengah am dalam pengkhususan sastera.

Kemudian, Wahbah melanjutkan pendidikan Islam di Mesir dan mendaftar di beberapa institusi pengajian. Beliau berjaya memperoleh sijil tinggi (ijazah aliyah) dalam bidang Syariah Islamiyah di Kolej Syariah, Universiti al-Azhar pada 1956 dan telah mendahului pelajar lain pada ketika itu. Pada 1957, beliau memperoleh sijil pengkhususan pengajaran (ijazah perguruan) dari Kolej Bahasa Arab, Universiti al-Azhar. Pada tahun yang sama, beliau yang turut belajar di Universiti Ain Syams telah memperoleh ijazah sarjana muda undang-undang. Ini bermakna, dalam tempoh lima tahun pengajian,beliau berjaya memperoleh tiga ijazah dalam bidang berbeza dari universiti yang berbeza pendekatan pengajaran.

Pada 1959, beliau menamatkan pengajian sarjana dalam undang-undang di Kolej Undang-Undang, Universiti Kaherah. Tesis sarjana beliau ialah berjudul . Pada 1963, beliau menamatkan pengajian doktor falsafah dalam undang-undang syariah dengan tesis berjudul .

Sepanjang pengajian beliau di universiti, beliau menyaksikan keadaan positif dan negatif dalam penggabungan dan pemisahan antara Mesir dan Syria yang membentuk Republik Arab Bersatu.

## Kerjaya
Wahbah memulakan kerjaya sebagai pensyarah di Universiti Damsyik pada 1963. Beliau menjadi profesor madya pada 1969, dan memperoleh gelaran profesor pada 1975. Disebabkan beliau diminta untuk berkhidmat sebanyak yang boleh, beliau menggunakan 16 jam sehari untuk mengajar, menulis penyelidikan dan berkhidmat kepada masyarakat Islam. Selain mengajar di Universiti Damsyik, beliau juga belajar di Fakulti Undang-Undang, Universiti Benghazi, Libya (1972-1974), dan di Fakulti Undang-undang Syariah di Universiti Emiriah Arab Bersatu (1984-1989). Beliau memberi syarahan sebagai profesor di Universiti Islam Riyadh dan mengajar fiqah Islam kepada penyelidik di Sudan, Pakistan dan negara lain.

Antara sebahagian kerjaya yang dipikul ialah:

# Ketua Jabatan Mazhab dan Fiqah Islam, Fakulti Syariah, Universiti Damsyik, kemudian sebagai timbalan dekan Fakulti Syariah, Universiti Damsyik, dan menjadi dekan selama empat tahun (1967-1970)
# Pengerusi jawatankuasa pemantauan syariah bank-bank Islam di negara Arab dan anggota perundingan syariah di bank-bank Islam
# Anggota akademi fiqah di Mekah, Jedah, India, Amerika Syarikat dan Sudan
# Ketua Jabatan Syariah Islam, Fakulti Syariah dan Undang-Undang, Universiti Emiriah Arab Bersatu, dan menjadi dekan untuk empat tahun
# Pengasas jurnal syariah dan undang-undang di Universiti Emiriah Arab Bersatu
# Pengerusi lembaga manuskrip dan lembaga pengajian tinggi di Universiti Emiriah Arab Bersatu
# Anggota Akademi Pusat Penyelidikan Budaya Islam di Universiti Al al-Bait, Jordan
# Menyelia lebih 70 disertasi sarjana dan kedoktoran dari Damsyik, Syria; Beirut, Lubnan dan Khartum, Sudan. 
# Memimpin program pembangunan buku teks di Syria dan Emiriah Arab Bersatu
# Pada 1988, the organizer of the journal "Sharia and Islamic knowledge" at Kuwait University;
# Penceramah program "Qur'an dan Kehidupan" berdasarkan tafsir Quran, yang disiarkan dalam radio Syria
# Anggota sidang penyuntingan jurnal "Program Islam" di Damsyik
# Pengerusi lembaga sekolah Sekolah Syeikh Abdulkadir di kampungnya di Dir Atiah
# Imam Khatib di Masjid Usman, Damsyik dan Masjid Iman, Dir Atiah.

## Pendirian
Dalam bidang Akidah, Wahbah mempertahankan Ahli Sunnah Wal Jamaah yang terdiri daripada kelompok Asyairah dan Maturidiah. Menurut beliau mengikut salah satu daripada 4 mazhab (Hanafi, Maliki, Syafi'i dan Hanbali) adalah  wajib.

## Karya-karya

Beliau banyak menulis karya-karya agung. Antara karya-karya beliau ialah:

# al-Fiqh al-Islāmīwa Adillatuh
# Āthār al-Ḥarb  fī al-Fiqh  al-Islāmī
# al-Tafsīr al-Munīr fī al-‘Aqīdah wa al-Sharī‘ah wa al-Manhaj
# Usul al-Fiqh al-Islami .
# Financial Transactions in Islamic Jurisprudence.
# al-'Alaqat al-Dawali fi al-Islam.
# al-Huquq al-Insan fi al-Fiqh al-Islami bi al-Ishtirak ma` al-Akhireen.
# al-Islam Din Shura wa Dimuqratiyah.
# Haqq al-Huriyah fi al-'Alam.
# Asl Muqaranit al-Adyan.
# Al-`Uqud al-Musama fi al-Qanun al-Mu`amilat al-Madani al-Emirati.
# Al-Fiqh al-Hanbali al-Muyassar
# Al-Fiqh al-Hanafi al-Muyassar
# al-Fiqh al-Shafi'i al-Muyassar
# al-Fiqh al-Islami `ala Madhhab al-Maliki

## Rujukan